Des Woat kimmt vom lateinischn familia und hoaßt Hausgmoaschoft. Des Woat is wiedarum obgloadd vo lat. famulus (Haussklave). Gmoant woa mit familia da gsamte Hausschdand vom Mo, oisdann: Wei, Kinda, Sklavn, Freiglossane und as Viech. Mid familia und pater woan nacha koa Vawanddschoftsschtruktua gmoant, sondan a Heaschoftsschtruktua. Da biologische Eazeiga (Voda) hod genitor ghoaßn und nit pater.